KVALIFIKACIJOS TOBULINIMO UŽSIENYJE ATASKAITA

Vilnius

Ataskaitą pateikė: Mantas Lapinskas, NSGK biuro patarėjas.
Pagrindas: Seimo kanclerio įsakymas Nr. 460-KT-15.
Vieta: Jungtinės Amerikos Valstijos, Vašingtonas, Norfolkas, Linkolnas, San Diegas, Niujorkas, Tampa.
Data: 2015 m. liepos 4-25 d.
Tikslas: dalyvavau JAV valstybės departamento organizuojamuose kursuose „JAV-ES saugumo klausimai“.  
Kviečiančioji institucija: JAV valstybės departamentas.
Finansavimo šaltinis: JAV valstybės departamentas.
Įvyko susitikimai: JAV saugumo ir gynybos politika, JAV ir ES kylantys iššūkiai, NATO transformacija, JAV priešraketinė gynyba, kitų tarptautinių organizacijų (NATO, JT) įtaka ir galimi vaidmenys pasaulyje.
Nagrinėtos temos/Aptarti klausimai: 
Kursų dalis Vašingtone. 
Pagrindinės mintys iš Amerikos universiteto dekano James Goldgeier pranešimo: 
· Rusija labai pasikeitė nuo šaltojo karo pabaigos ir dabar yra nenuspėjama;

· JAV vykdo politikos perkėlimą į Aziją;

· Rusija yra grėsmė ir JAV turėtų įvesti sankcijas  Rusijai, bet iki šiol neįvedė. 
JAV valstybės departamento  Europos ir Euroazijos biuro  pavaduotojas John Heffern  pabrėžė, kad kai Rusija okupavo Ukrainą NATO ir JAV labai suartėjo, nes pamatė tikrą Rusijos politiką. Pranešėjas akcentavo, kad  būtina padėti Rytų NATO šalims (frontline states) sustabdyti iš Rusijos einančią propagandą, tačiau pabrėžė, kad nenorima nutraukti NARO-Rusijos tarybos veiklos. 
Pagrindinės mintys iš Pentagono NATO skyriaus direktorius  Jasik Kelso pranešimo:

· JAV neplanuoja nuolat dislokuoti karių Baltijos šalyse, bet tik rotuoti;

· Kiekviena NATO šalis savarankiškai gali padėti kitoms NATO šalims kai ji yra užpulta;

· Europoje per mažai dėmesio skiriama Transatlantiniam nedalomam saugumui užtikrinti.
Pagrindinės mintys iš Kongreso gynybos pakomitečio patarėjos  Kate Kaufer pranešimo:

· Trečdalis JAV gynybos biudžeto panaudojama tarptautinėms operacijoms;

· Pagrindinis dėmesys skiriamas JAV naujos ginkluotės/ginkluotės sistemų sukūrimui.

Kursų dalis Norfolke. 
Pagrindinės mintys iš susitikimų NATO SACT vadavietėje:

· Vyksta NATO transformacija iš operacijų už NATO ribų į operacijas skirtas apsiginti pagal NATO 5 straipsnį;

· Rusija yra didelė grėsmė, tačiau NATO stebi Rusiją ir kuria mechanizmus, kad atsakymas į grėsmes būtų kuo greitesnis;

· Šiuo metu NATO vykdo pakankamai priemonių Rytų Europos NATO šalių saugumui užtikrinti.

Kursų dalis Lincolne. 
Pagrindinės mintys iš susitikimų JAV STRATCOM  vadavietėje:

· Hibridinių karų scenarijai gali  atsitikti Baltijos šalyse;

· Daug grėsmių Baltijos šalims ateina iš Rusijos: propaganda, informacinės atakos, Rusijos karinių lėktuvų skrydžiai be atsakiklių;

· Būtina atgrasyti Rusiją, tada Rusija niekada nepradėtų karo pirma.
Kursų dalis San Diege. 
San Diego universitete buvo pristatytas modelis, pagal kurį ateityje šalys daugiau naudosis informacija iš palydovų sprendžiant potvynių ir kitų stichinių nelaimių klausimus. 
Kursų dalis Niujorke. 
Pagrindinės mintys iš Euroazijos grupės direktorius Ian Bremmer pranešimo:

· Ateityje grėsmės bus: Rusija, Graikija, Viduriniai rytai;

· Didžiausios  grėsmės ateis iš pietų (jihadistai);

· JAV administracijos klaidos: jokio atsako į Rusijos okupaciją Kryme, peržiūrėjimas priešraketinės gynybos sistemos vystymo Europoje;

· Europa nebegali susitvarkyti su migracija, o ateityje visai nebesusitvarkys, todėl kils nacionalizmas;

· Rusijos svarbiausias ginklas ne karinė jėga, o politinė – skaldyk ir valdyk.
Kursų dalis Tampoje. 
Pagrindinės išsakytos mintys Pietų Floridos universitete: 
· Rusija dramatiškai pasikeitė nuo šaltojo karo laikų;

· NATO/JAV privalo didinti ratuojamas pajėgas Baltijos šalyse;

· Ukraina – Europos saugumo problema;

· Rusija tikrina ir ateityje dar labiau tikrins NATO (skrydžiai, pratybos...).
Pasiūlymai dėl įgytų žinių panaudojimo Seime: kursai buvo naudingi, nes juose išgirdau JAV vyriausybės institucijų, mokslininkų ir strateginių institutų pozicijas Lietuvai aktualiais klausimais, kurias naudosiu rengiant NSGK Pirmininkui kalbas, pranešimus bei tiesioginiame darbe. 
